
Πρόταση

ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ

για τη θέσπιση αυτόνομων μέτρων όσον αφορά την εισαγωγή ψαριών και προϊόντων αλιείας καταγωγής Δημοκρατίας της Σλοβενίας.

(υποβληθείσα από την Επιτροπή)

AITIOΛΟΓΙΚΗ ΕΚΘΕΣΗ

Στις 29 Μαΐου 2000, το Συμβούλιο εξουσιοδότησε την Επιτροπή να αρχίσει διαπραγματεύσεις με τη Δημοκρατία της Σλοβενίας εξ ονόματος της Κοινότητας για την περαιτέρω ελευθέρωση του αμοιβαίου εμπορίου στον τομέα των ψαριών και των προϊόντων αλιείας. 

Οι διαπραγματεύσεις πραγματοποιήθηκαν στις 28-29 Αυγούστου 2000 και στις 28 Νοεμβρίου 2000.

Τα δύο μέρη συμφώνησαν για έναν τύπο απλών, σταδιακών και αμοιβαίων δασμολογικών παραχωρήσεων, οι λεπτομέρειες των οποίων καταγράφηκαν στα πρακτικά που υπέγραψαν οι επικεφαλής κάθε αντιπροσωπείας. Οι κυριότερες δεσμεύσεις που ανέλαβε η Κοινότητα ως αποτέλεσμα των διαπραγματεύσεων, είναι οι εξής:

-
Η Κοινότητα θα καταργήσει όλους τους τελωνειακούς δασμούς για τα προϊόντα που καλύπτονται από το παράρτημα VIII α της ευρωπαϊκής συμφωνίας, κατά την έναρξη ισχύος της συμφωνίας.

-
Όσον αφορά τις παρασκευασμένες ή διατηρημένες σαρδέλες που εμπίπτουν στους κωδικούς ΣΟ 1604 13 11 και 1604 13 19, η Κοινότητα θα ορίσει δασμολογική ποσόστωση ύψους 4% για 100 τόνους, καλύπτοντας τους πρώτους 12 μήνες της συμφωνίας. Για τις ποσότητες που υπερβαίνουν την ποσόστωση θα εφαρμοστεί μείωση κατά ένα τρίτο των δασμών που ισχύουν. Ύστερα από την 12μηνη περίοδο, ο τελωνειακός δασμός ύψους 4% θα εξακολουθήσει να ισχύει για ακόμη 24 μήνες.

-
Όσον αφορά τους τελωνειακούς δασμούς που εφαρμόζονται σε όλα τα άλλα ψάρια και προϊόντα αλιείας, όπως καλύπτονται από τον ορισμό του κανονισμού (ΕΚ) 104/2000, η Κοινότητα θα εφαρμόσει μείωση των τελωνειακών δασμών κατά το ένα τρίτο από την ημερομηνία ενάρξεως ισχύος της συμφωνίας. Το επόμενο έτος θα γίνει περαιτέρω μείωση κατά το ένα τρίτο. Τρία έτη ύστερα από την έναρξη ισχύος της συμφωνίας, η Κοινότητα θα καταργήσει τους τελωνειακούς δασμούς σε όλα τα ψάρια και τα προϊόντα της αλιείας. 

Στην ευρωπαϊκή συμφωνία μεταξύ της Κοινότητας και της Σλοβενίας πρέπει να προστεθεί πρωτόκολλο για τον καθορισμό των νέων εμπορικών ρυθμίσεων για ορισμένα ψάρια και προϊόντα αλιείας. Μέχρι να ολοκληρωθούν οι εσωτερικές διαδικασίες που απαιτούνται για την έναρξη ισχύος του πρόσθετου πρωτοκόλλου, προτείνεται να θεσπίσει η Κοινότητα, με κανονισμό του Συμβουλίου, αυτόνομα μέτρα που θα επιτρέπουν την εφαρμογή των παραχωρήσεων στη Σλοβενία από την 1η Ιανουαρίου 2002. Είναι επιθυμητό να προβλεφθεί η ταχεία εφαρμογή της συμφωνίας για να γίνει η σταδιακή ελευθέρωση του εμπορίου στον τομέα των ψαριών και των ειδών της αλιείας και για να δοθεί στη Σλοβενία θετικό πολιτικό σήμα ενόψει της διαδικασίας προσχώρησης.

Η θέσπιση των προτεινόμενων αυτόνομων μέτρων θα επισπεύσει την πραγματική ημερομηνία έναρξης της σταδιακής ελευθέρωσης του εμπορίου για τα ψάρια και τα προϊόντα της αλιείας μεταξύ της Κοινότητας και της Δημοκρατίας της Σλοβενίας. Είναι επομένως αναγκαίο να εξασφαλιστεί ότι θα ληφθούν υπόψη αυτές οι συνθήκες όταν τεθεί σε εφαρμογή το νέο πρόσθετο πρωτόκολλο της ευρωπαϊκής συμφωνίας. Για το σκοπό αυτό, η Επιτροπή θα προτείνει τη σύναψη ανταλλαγής ερμηνευτικών επιστολών με τη Σλοβενία.

Με βάση τα ανωτέρω, καλείται το Συμβούλιο να εγκρίνει τον επισυναπτόμενο κανονισμό εφαρμογής, σε αυτόνομη βάση, των παραχωρήσεων που συμφωνήθηκαν μεταξύ της Κοινότητας και της Σλοβενίας.

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133,

την πρόταση της Επιτροπής,

Εκτιμώντας τα εξής:

(1)
Η ευρωπαϊκή συμφωνία για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός και της Δημοκρατίας της Σλοβενίας, αφετέρου
, προβλέπει ορισμένες παραχωρήσεις για τα ψάρια και τα προϊόντα της αλιείας καταγωγής Σλοβενίας, που αναφέρονται στο παράρτημα VIII α) και β) της εν λόγω συμφωνίας. 

(2)
Σύμφωνα με τις οδηγίες που εξέδωσε το Συμβούλιο στις 29 Μαΐου 2000, οι διαπραγματεύσεις με την Σλοβενία για ένα νέο πρόσθετο πρωτόκολλο της ευρωπαϊκής συμφωνίας ολοκληρώθηκαν στις 28 Νοεμβρίου 2000.

(3)
Το νέο πρόσθετο πρωτόκολλο, με βάση τα άρθρα 21(5) και 24(1) της ευρωπαϊκής συμφωνίας, προβλέπει παραχωρήσεις για τα ψάρια και τα προϊόντα της αλιείας.

(4)
Η ταχεία εφαρμογή της συμφωνίας αποτελεί σημαντικό μέρος των αποτελεσμάτων των διαπραγματεύσεων για τη σύναψη νέου πρόσθετου πρωτοκόλλου της ευρωπαϊκής συμφωνίας με την Σλοβενία.

(5)
Η Σλοβενία θα λάβει όλες τις αναγκαίες νομοθετικές διατάξεις, σε αυτόνομη βάση, ώστε να διευκολυνθεί η αμοιβαία και ταυτόχρονη εφαρμογή των παραχωρήσεων στην Κοινότητα που προβλέπονται στο πρόσθετο πρωτόκολλο.

(6)
Είναι επομένως σκόπιμο να θεσπίσει η Κοινότητα αυτόνομα μέτρα για την εισαγωγή των παραχωρήσεων που προβλέπονται στο νέο πρόσθετο πρωτόκολλο της ευρωπαϊκής συμφωνίας.

(7)
Σε ό,τι αφορά τη διαχείριση των δασμολογικών ποσοστώσεων, είναι σκόπιμο να ακολουθηθεί η χρονολογική σειρά των ημερομηνιών αποδοχής των τελωνειακών διασαφήσεων σύμφωνα με τον κανονισμό της Επιτροπής (ΕΟΚ) 2454/93 της 2ας Ιουλίου 1993 για τον καθορισμό ορισμένων διατάξεων εφαρμογής του κανονισμού (ΕΟΚ) 2913/92 του Συμβουλίου για τη θέσπιση του κοινοτικού τελωνειακού κώδικα
.

ΕΞΕΔΩΣΕ ΤΟ ΠΑΡΟΝΤΑ ΚΑΝΟΝΙΣΜΟ:

Άρθρο 1

1.
Οι ρυθμίσεις για την εισαγωγή στην Κοινότητα ψαριών και προϊόντων της αλιείας καταγωγής Δημοκρατίας της Σλοβενίας, όπως ορίζεται στα άρθρα 2, 3 και 4 παρακάτω, θα τροποποιήσουν την ευρωπαϊκή συμφωνία με τη Δημοκρατία της Σλοβενίας.

2.
Από την ημερομηνία ενάρξεως ισχύος του νέου πρόσθετου πρωτοκόλλου της ευρωπαϊκής συμφωνίας με την Σλοβενία, οι παραχωρήσεις που προβλέπονται σε αυτό θα εφαρμοστούν λαμβανομένων υπόψη των μέτρων εφαρμογής που έχουν ήδη εγκριθεί από τα δύο μέρη πριν από την ημερομηνία αυτή, σε αμοιβαία βάση. Κατά συνέπεια, κατά την ημερομηνία ενάρξεως ισχύος του πρόσθετου πρωτοκόλλου, οι διατάξεις του θα αντικαταστήσουν και θα ακυρώσουν τις αντίστοιχες διατάξεις του παρόντος κανονισμού.

Άρθρο 2
Από την 1η Ιανουαρίου 2002, η Κοινότητα θα καταργήσει τους τελωνειακούς δασμούς σε όλα τα προϊόντα που καλύπτονται από το παράρτημα VIII (α) της ευρωπαϊκής συμφωνίας με τη Σλοβενία.-

Άρθρο 3

Από την 1η Ιανουαρίου έως την 31η Δεκεμβρίου 2002 η Κοινότητα θα ορίσει δασμολογική ποσόστωση με αύξοντα αριθμό 09.1751 για 100 τόνους και δασμό ύψους 4% για τις παρασκευασμένες ή διατηρημένες σαρδέλες που εμπίπτουν στους κωδικούς ΣΟ 1604 13 11 και 1604 13 19. Για τις ποσότητες που εισάγονται στην Κοινότητα, επιπλέον της δασμολογικής ποσόστωσης, ισχύουν οι διατάξεις του άρθρου 4.

Η Επιτροπή θα διαχειρίζεται τις δασμολογικές ποσοστώσεις σύμφωνα με τα άρθρα 308α και 308β του κανονισμού (ΕΚ) 2454/93.

Από την 1η Ιανουαρίου 2003 έως την 31η Δεκεμβρίου 2004 ο δασμός ύψους 4% θα εξακολουθήσει να ισχύει δίχως ποσοτικούς περιορισμούς.

Άρθρο 4

Από την 1η Ιανουαρίου 2002, η Κοινότητα εφαρμόζει κατά το ένα τρίτο μείωση των τελωνειακών δασμών που ισχύουν για όλα τα υπόλοιπα ψάρια και προϊόντα της αλιείας, όπως καθορίζονται στο άρθρο 1 του κανονισμού (ΕΚ) 104/2000 του Συμβουλίου
.

Από την 1η Ιανουαρίου 2003, η Κοινότητα θα εφαρμόσει περαιτέρω μείωση κατά ένα τρίτο των τελωνειακών δασμών που ίσχυαν κατά την θέση σε εφαρμογή του παρόντος κανονισμού.

Από την 1η Ιανουαρίου 2005, η Κοινότητα θα καταργήσει τους τελωνειακούς δασμούς για όλα τα ψάρια και τα προϊόντα της αλιείας.

Άρθρο 5

Ο υπολογισμός των μειώσεων που αναφέρονται στα άρθρα 3 και 4 θα γίνει με βάση τις κοινές μαθηματικές αρχές.

Ειδικότερα, εφαρμόζονται οι ακόλουθοι κανόνες:

α)
για όλα τα στοιχεία μετά την υποδιαστολή, τα οποία είναι μικρότερα του 50 (συμπεριλαμβανομένου), γίνεται στρογγυλοποίηση προς τα κάτω προς τον πλησιέστερο ακέραιο αριθμό·

(β)
όλα τα στοιχεία που έχουν πάνω από το 50 μετά τον πρώτο δεκαδικό, στρογγυλοποιούνται προς τα πάνω στον πλησιέστερο ακέραιο αριθμό·

(γ)
όλοι οι δασμοί κάτω του 2% καθορίζονται αυτομάτως σε 0%.

Άρθρο 6

Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 2002.

Ο παρών κανονισμός είναι δεσμευτικός ως προς όλα τα μέρη του και εφαρμόζεται άμεσα σε κάθε κράτος μέλος.

Βρυξέλλες, […]


Για το Συμβούλιο


Ο Πρόεδρος

ΔΗΜΟΣΙΟΝΟΜΙΚΟ ΔΕΛΤΙΟ

1.
Τιτλοσ τησ πραξησ

Πρόταση για τη θέσπιση αυτόνομων μέτρων που επισπεύδουν την εφαρμογή των διατάξεων πρόσθετου πρωτοκόλλου της ευρωπαϊκής συμφωνίας με τη Δημοκρατία της Σλοβενίας για τον καθορισμό εμπορικών ρυθμίσεων για τα ψάρια και τα προϊόντα της αλιείας. Συμφωνήθηκαν αμοιβαίες παραχωρήσεις που θα εφαρμοστούν σε περίοδο τριών ετών, με απώτερο στόχο την πλήρη ελευθέρωση του εμπορίου για τα προϊόντα αυτά.

2.
Σχετικα κονδυλια του προϋπολογισμου

Κεφάλαιο 12, άρθρο 120

3.
Νομική βάση

Άρθρο 133 της συνθήκης για την ίδρυση της Ευρωπαϊκής Κοινότητας

4.
Περιγραφη τησ ενεργειασ

4.1
Γενικός στόχος

Πλήρης ελευθέρωση του εμπορίου για τα ψάρια και τα προϊόντα της αλιείας ενόψει της προσχώρησης της Σλοβενίας στην Ευρωπαϊκή Κοινότητα.

5.
Κatataξη των δαπανων/εσοδων

5.1
Είδος των εσόδων

Εισαγωγικοί δασμοί

6.
Ειδοσ των δαπανων/εσοδων

· Η προτεινόμενη δράση θα επιφέρει μείωση των εισαγωγικών δασμών που εισπράττονται για τα ψάρια και τα προϊόντα της αλιείας καταγωγής Σλοβενίας. 

· Ωστόσο, η προτεινόμενη δράση θα προκαλέσει μείωση των εισαγωγικών δασμών που καταβάλλονται από τους κοινοτικούς φορείς κατά την εξαγωγή προϊόντων αλιείας στην Σλοβενία.

7.
Δημοσιονομικές επιπτώσεις

7.1
Τρόπος υπολογισμού του συνολικού κόστους της ενέργειας (σχέση μεταξύ κόστους ανά μονάδα και συνολικού κόστους)

Το κόστος της δράσης στηρίχτηκε στις συναλλαγές του 1998, 1999 και 2000. Λόγω των απρόβλεπτων επιπέδων του εμπορίου και της διακύμανσης των συντελεστών του δασμού που εφαρμόζεται στα εν λόγω προϊόντα, χρησιμοποιήθηκε μέσο επίπεδο δασμού 12% για να υπολογιστεί ο δασμός που είχε επιβληθεί το 1998, 1999 και 2000. Οι εισαγωγικοί δασμοί που επιβλήθηκαν το 1999 έδειξαν αύξηση περίπου 30% σε σχέση με το 1998· οι δασμοί που επιβλήθηκαν το 2000 παρουσίασαν αύξηση περίπου 46% σε σχέση με το 1999. Επομένως χρησιμοποιήθηκε μέση αύξηση 8% του επιπέδου του δασμού για τον υπολογισμό των προβλεπομένων εισαγωγικών δασμών. Εν συνεχεία αυτό το στοιχείο μειώθηκε κατά το ένα τρίτο για το έτος ένα και για περαιτέρω ένα τρίτο για το έτος δύο.

Επειδή, όπως αναμένεται, αυτές οι ρυθμίσεις θα αρχίσουν να ισχύουν κατά τη διάρκεια του 2001, το εκτιμώμενο κόστος θα υπολογιστεί με βάση το έτος 2001 ως έτος ένα, το έτος 2002 ως έτος δύο, και το έτος 2003 ως έτος τρία.

7.2
Κατανομή κόστους ανά δραστηριότητα

Πιστώσεις αναλήψεων υποχρεώσεων σε εκατ. EUR (σε τρέχουσες τιμές)

Κατανομή
2002
2002+1
2002+2



 

 Εκτιμώμενοι εισαγωγικοί δασμοί =

(έτος 2000 x 8%)-33.3% =

(0.27 x 8%)-33.3%
 0.27
 
 
 
 
 
 

 Εκτιμώμενοι εισαγωγικοί δασμοί =

(έτος 2002 x 8%)-33.3% =

(0.2 x 8%)-33.3%
 
 0.14
 
 
 
 
 

Εκτιμώμενοι εισαγωγικοί δασμοί =

2002+2


0





Σύνολο
 0.27
 0.14
 0
 
 
 
 

� ΕΕ L 51 της 26.2.1999, σ.37.


� ΕΕ L 253, της 11.10.1993, σ. 1. Κανονισμός όπως τροποποιήθηκε τελευταία από τον κανονισμό του Συμβουλίου (ΕΚ) 993/201 (ΕΕ L 141, 28.5.2001, σ.1).


� ΕΕ L 17, 21.1.2000, σ.22.







 

